מצד אחד יש לחץ זמנים בפסיכומטרי. מצד שני, יש שאלות שגם תוספת זמן לא תעזור בפתרונן. לכן, יש לנצל את מעט הזמן שיש כדי לנסות לפתור רק שאלות שיש סיכוי לפתור. מטרתנו תהיה, לפתור כמה שיותר שאלות בדרגות הקושי הנמוכה והבינונית. במידה ובסוף הפתרון יישאר לנו זמן, נוכל תמיד לנסות ולפתור את השאלות הקשות. הסיכוי לפתור שאלה הוא כמובן סובייקטיבי, כך שמדובר ברוב המקרים בהרגשה אישית שלכם. יש לזכור שאם איננו מצליחים לפתור שאלה, יש לנחש את התשובה הנכונה. זכרו שעליכם לפתור את כל השאלות בפרק, והתעכבות על שאלה אחת תמנע מכם לענות על יתר השאלות.
המרכז הארצי לבחינות ולהערכה מצהיר כי לשאלות קלות ולשאלות קשות משקל שווה בקביעת הציון ולכן אין כל סיבה להתעכב על שאלה קשה אחת. בזמן שתחסכו תוכלו אולי לענות על כמה שאלות קלות ממנה. אל תשכחו ליישם זאת גם, ובעיקר, בפרק הכמותי כפי שמוסבר בנושא ניהול זמנים בפסיכומטרי.